C 253/6
ET
Euroopa Liidu Teataja
18.7.2023
Kokkuvõte Euroopa Andmekaitseinspektori arvamusest, mis käsitleb ettepanekut võtta vastu Euroopa Parlamendi ja nõukogu määrus kriminaalmenetluste üleandmise kohta (2023/C 253/04) (Arvamuse täistekst inglise, prantsuse ja saksa keeles on Euroopa Andmekaitseinspektori veebilehel https://edps.europa.eu) 5. aprillil 2023 avaldas Euroopa Komisjon ettepaneku võtta vastu Euroopa Parlamendi ja nõukogu määrus kriminaalme­ netluste üleandmise kohta.
Euroopa Andmekaitseinspektor toetab täielikult komisjoni eesmärki kehtestada ühised kriminaalmenetluse ühest liikmesriigist teise üleandmise eeskirjad, et tõhusalt võidelda piiriülese kuritegevusega ja tagada, et kuritegu uurib või selle eest esitab süüdistuse kõige sobivam liikmesriik.
Samuti väljendab ta heameelt ettepanekus sisalduva selgituse üle, et tulevane määrus oleks õiguslik alus isikuandmete vahetamiseks liikmesriikide vahel kriminaalmenetluste üleandmiseks kooskõlas direktiivi (EL) 2016/680 Euroopa Parlamendi ja nõukogu (1) artikliga 8 ja artikli 10 punktiga a.
Euroopa Andmekaitseinspektor kutsub seadusandjat siiski üles selgitama keskasutuste rolli ja ülesandeid vastavalt sellele ettepanekule, samuti viiteid andmekaitse õigusraamistikule.
1.
SISSEJUHATUS
1.
5. aprillil 2023 tegi Euroopa Komisjon ettepaneku võtta vastu Euroopa Parlamendi ja nõukogu määrus, milles käsitletakse kriminaalmenetluste üleandmist (2) (edaspidi „ettepanek“).
2.
Ettepaneku eesmärk on võtta vastu uus õigusakt kriminaalmenetluse üleandmise kohta liikmesriikide vahel, et: 1) parendada tõhusat ja korrakohast õigusemõistmist ELis; 2) tagada põhiõiguste austamine kriminaalmenetluse üleandmise käigus; 3) suurendada kriminaalmenetluse üleandmise tõhusust ja õiguskindlust ning 4) võimaldada kriminaalmenetlusi liikmesriikide vahel üle anda olukordades, kus see on õigusemõistmise huvides, kuid ei ole praegu võimalik, ning vähendada karistamatust (3).
3.
See algatus lisati komisjoni 2022. aasta tööprogrammi (4) ja on ELi organiseeritud kuritegevuse vastu võitlemise strateegia (2021–2025) (5) osa.
4.
Käesolev Euroopa Andmekaitseinspektori arvamus esitatakse määruse (EL) 2018/1725 (ELi isikuandmete kaitse määrus) artikli 42 lõike 1 kohaselt vastusena Euroopa Komisjoniga konsulteerimisele (6) 5. aprillil 2023.
Euroopa Andmekaitseinspektor väljendab heameelt, et ettepaneku põhjenduses 62 on viidatud sellele konsulteerimisele.
Seoses sellega märgib Euroopa Andmekaitseinspektor samuti positiivselt, et temaga konsulteeriti mitteametlikult vastavalt ELi isikuandmete kaitse määruse põhjendusele 60.
(1) Euroopa Parlamendi ja nõukogu direktiiv (EL) 2016/680, 27. aprill 2016, mis käsitleb füüsiliste isikute kaitset seoses pädevates asutustes isikuandmete töötlemisega süütegude tõkestamise, uurimise, avastamise ja nende eest vastutusele võtmise või kriminaalka­ ristuste täitmisele pööramise eesmärgil ning selliste andmete vaba liikumist ning millega tunnistatakse kehtetuks nõukogu raamotsus 2008/977/JSK (ELT L 119, 4.5.2016, lk 89).
(2) COM(2023) 185 final.
(3) Vt seletuskiri, lk 3.
(4) https://commission.europa.eu/system/files/2023-01/cwp2022_en.pdf (5) Komisjoni teatis ELi organiseeritud kuritegevuse vastu võitlemise strateegia (2021–2025) kohta, COM(2021) 170 final.
(6) Euroopa Parlamendi ja nõukogu määrus (EL) 2018/1725, 23. oktoober 2018, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (ELT L 295, 21.11.2018, lk 39).